C 78/42
3.5.5.
EL
Επίσημη Εφημερίδα της Ευρωπαϊκής Ένωσης
18.2.2022
Όσον αφορά τις «απομιμήσεις» αρωματικών υλών 1.
Οι ονομασίες (τόσο κατηγοριών όσο και ΓΕ) αλκοολούχων ποτών χρησιμοποιούνται αποκλειστικά: α. για την περιγραφή, παρουσίαση ή επισήμανση αλκοολούχου ποτού που πληροί τις απαιτήσεις της σχετικής κατηγορίας ή ΓΕ· ή β.
σε σύνθετο όρο, μνεία, κατάλογο συστατικών, μείγμα ή σύμμειγμα σύμφωνα με τις σχετικές διατάξεις. 2.
Εξαίρεση: η νόμιμη ονομασία μιας κατηγορίας αλκοολούχου ποτού (όχι μια ονομασία ΓΕ) χρησιμοποιήθηκε για τον καθορισμό: α. αρωματικής ύλης, ή β. τροφίμου που δεν είναι ποτό αρωματισμένο με αυτή την αρωματική ύλη, ακόμη και αν τα ανωτέρω δεν ανταποκρίνονται στις διατάξεις περί μνειών, υπό την προϋπόθεση ότι αυτές οι νόμιμες ονομασίες συμπληρώνονται με τον όρο «άρωμα/γεύση» ή οποιονδήποτε άλλο παρόμοιο όρο.
3.5.6.
Μνείες σε ΓΕ Εκτός από τη σύσταση να μην χρησιμοποιούνται «συγκρίσιμα» συστατικά (εκτός από άλλα αλκοολούχα ποτά, σύμφωνα με τις διατάξεις για τις μνείες), οποιαδήποτε μνεία σε αλκοολούχο ποτό με γεωγραφική ένδειξη θα πρέπει επίσης να πληροί την προϋπόθεση η γεύση να είναι αναγνωρίσιμη και να οφείλεται κυρίως στη συγκεκριμένη ΓΕ.
Η τελευταία αυτή απαίτηση καθιστά τους ελέγχους ιδιαίτερα επαχθείς, καθώς είναι ήδη αρκετά δύσκολο να ελεγχθεί η παρουσία αυθεντικού whisky ή αποστάγματος βερίκοκου σε τρόφιμα όπως τα κέικ, η σοκολάτα ή το γιαούρτι, αλλά είναι ακόμη πιο δύσκολο να ελεγχθεί αναλυτικά και οργανοληπτικά εάν, για παράδειγμα, το whisky είναι Scotch Whisky ή το απόσταγμα βερίκοκου είναι Kecskeméti barackpálinka.
Συνιστάται οι έλεγχοι να εστιάζονται στα έγγραφα που εντοπίζονται στις εγκαταστάσεις παραγωγής στο πλαίσιο των επιτόπιων ελέγχων: o παραγωγός τροφίμων όπως κέικ, σοκολάτα κ.λπ. (στα ανωτέρω παραδείγματα) μπορεί να κληθεί να προσδιορίσει τον προμηθευτή των αλκοολούχων ποτών με ΓΕ και να παράσχει αποδείξεις και έγγραφα.
Μπορεί επίσης να υπάρχει ειδική συμφωνία με τον προμηθευτή σχετικά με τη γνησιότητα του προϊόντος.
Η παρουσία τέτοιων εγγράφων μπορεί να συμβάλει στην απόδειξη της γνησιότητας.
Ωστόσο, η έλλειψη τεκμηρίωσης από τον προμηθευτή δεν υποδηλώνει κατ’ ανάγκη απάτη, αλλά μπορεί να αποτελεί λόγο για περαιτέρω έρευνες.
Εάν η διαδικασία ιχνηλασιμότητας βάσει εγγράφων δεν παράσχει επαρκείς εγγυήσεις και εξακολουθούν να υπάρχουν αμφιβολίες, μπορούν να χρησιμοποιηθούν αναλυτικές δοκιμές.
Ανάλογα με την περίπτωση, θα μπορούσε να ενδείκνυται η εφαρμογή της ανάλυσης φασματομετρίας μάζας ισοτόπων και η χρήση βάσεων δεδομένων ισοτόπων ως σημείων αναφοράς.
#40 – Παραδείγματα:
Στο σεμινάριο ελέγχου που διοργάνωσε η ΓΔ AGRI το 2018, δόθηκε ένα παράδειγμα σχετικά με τον τρόπο με τον οποίο θα μπορούσε να ελεγχθεί εάν η βότκα έχει παραχθεί στην Πολωνία ή στη Σουηδία χρησιμοποιώντας τις τιμές ισοτόπων του χρησιμοποιούμενου νερού, καθώς είναι διαφορετικές στα βόρεια.
Στην περίπτωση του «Kecskeméti barackpálinka» χρησιμοποιούνται βερίκοκα, τα οποία ενδέχεται να δημιουργήσουν ένα συγκεκριμένο μοτίβο που θα μπορούσε να εντοπιστεί κατά τη διεξαγωγή της ανάλυσης ισοτόπων.
Φυσικά, οι αναλύσεις αυτές μπορεί να φαίνονται πολύπλοκες, αλλά πρόκειται απλώς για μια πιθανή μέθοδο ταυτοποίησης του προϊόντος και δεν αποτελούν συστηματική απαίτηση.
Εναπόκειται στην αρμόδια αρχή να προσδιορίσει το βέλτιστο εργαλείο προς χρήση.